Arengukava aastateks 2015-2018



*Tartu Kristjan Jaak Petersoni Gümnaasium annab võimaluse teostada oma unistusi.*

Tartu 2015

Sisukord

[1. Sissejuhatus 4](#_Toc430631268)

[2. KJPG arengukava eesmärk 5](#_Toc430631269)

[3. Visioon 5](#_Toc430631270)

[4. Missioon 6](#_Toc430631271)

[5. Kooli põhiväärtused 6](#_Toc430631272)

[6. Kooli tegevuse eesmärgid 6](#_Toc430631273)

[7. Strateegiline tegevusplaan ja protsessid aastateks 2015–2018 6](#_Toc430631274)

[7.1. Eestvedamine ja juhtimine 6](#_Toc430631275)

[7.1.1. Eesmärgid võtmevaldkonnas 7](#_Toc430631276)

[7.1.2. Valdkonna tugevused 7](#_Toc430631277)

[7.1.3. Valdkonna parendusvaldkonnad 7](#_Toc430631278)

[7.1.4. Valdkonna tegevused 7](#_Toc430631279)

[7.2. Personalijuhtimine 8](#_Toc430631280)

[7.2.1. Eesmärgid võtmevaldkonnas 8](#_Toc430631281)

[7.2.2. Valdkonna tugevused 8](#_Toc430631282)

[7.2.3. Valdkonna parendusvaldkonnad 8](#_Toc430631283)

[7.2.4. Valdkonna tegevused 8](#_Toc430631284)

[7.3 Ressursside juhtimine 9](#_Toc430631285)

[7.3.1. Eesmärgid võtmevaldkonnas 9](#_Toc430631286)

[7.3.2. Valdkonna tugevused 9](#_Toc430631287)

[7.3.3. Valdkonna parendusvaldkonnad 9](#_Toc430631288)

[7.3.4. Valdkonna tegevused 9](#_Toc430631289)

[7.4. Koostöö huvigruppidega 10](#_Toc430631290)

[7.4.1. Eesmärgid võtmevaldkonnas 10](#_Toc430631291)

[7.4.2. Valdkonna tugevused 10](#_Toc430631292)

[7.4.3. Valdkonna parendusvaldkonnad 10](#_Toc430631293)

[7.4.4. Valdkonna tegevused 10](#_Toc430631294)

[7.5 Õppe- ja kasvatustöö 11](#_Toc430631295)

[7.5.1. Eesmärgid võtmevaldkonnas 11](#_Toc430631296)

[7.5.2. Valdkonna tugevused 12](#_Toc430631297)

[7.5.3. Valdkonna parendusvaldkonnad 12](#_Toc430631298)

[7.5.4. Valdkonna tegevused 12](#_Toc430631299)

[8. Arengukava kinnitamine ja uuendamine 13](#_Toc430631300)

# 1. Sissejuhatus

Tartu Kristjan Jaak Petersoni Gümnaasium (edaspidi KJPG) on keskhariduse omandamist võimaldav õppeasutus, mis kuulub Tartu Linnavalitsuse haridusosakonna haldusalasse. Ainult gümnaasiumiosaga töötav õppeasutus alustas tegevust 01.08.2014.

Tartu linnavolikogu 22.02.2012 otsusega „[Tartu linna munitsipaal-üldhariduskoolide ümberkorraldamine](http://info.raad.tartu.ee/webaktid.nsf/web/viited/VOLO2012022200324)” loodi Tartu Descartes’i Lütseumi, Tartu Kommertsgümnaasiumi ja Tartu Kivilinna Gümnaasiumi gümnaasiumiosade alusel uus nn puhas gümnaasium. Eelpool nimetatud koolid jätkasid põhikoolidena.

Koolitusloa dokumendid esitati HTM-le märtsis 2014, koolitusluba väljastati 19.05.2014.

KJPG põhimäärus on kehtiv alates 01.08.2014.

KJPG hooneks sai varem Kivilinna gümnaasiumile kuulunud õppehoone (Kaunase pst 70). Kivilinna gümnaasiumi väikevarad ja õppevahendid jaotati Kivilinna gümnaasiumi ja Kristjan Jaak Petersoni gümnaasiumi vahel.

1. septembril 2014 oli KJPG-s 24 klassikomplekti:

* G1 – 6 klassi. Sisseastumiskatsed korraldas Tartu Kivilinna Gümnaasium. Vastu võeti 214 õpilast. Õppuritest 2/3 oli Tartu linnast, kokku enam kui 50 koolist üle Eesti;
* G2 – 9 klassi, kellest kaks klassi tuli Tartu Kommertsgümnaasiumist, kaks klassi Tartu Descartes´i Lütseumist ja viis klassi Tartu Kivilinna Gümnaasiumist;
* G3 – 9 klassi, kellest kaks klassi tuli Tartu Kommertsgümnaasiumist, kaks klassi Tartu Descartes´i Lütseumist ja viis klassi Tartu Kivilinna Gümnaasiumist.

2014/2015. õppeaastal töötas KJPG-s 65 töötajat. Õpetaja ametikohti oli 53.

KJPG uue õppekava järgi algas töö G1-astmes. KJPG õppekava koosneb kohustuslikest põhiõppeainetest ja moodulitesse jagatud valikainetest. Õpilane valib 4 moodulit koostades endale individuaalse õppekava. Õppekava elluviimiseks on sõlmitud koostöölepingud Tartu Tervishoiu Kõrgkooliga, Eesti Maaülikooli veterinaarmeditsiini ja loomakasvatuse instituudiga, Tallinna Tehnikaülikooli Tartu Kolledžiga, Tartu Maakohtuga, Tartu Kutsehariduskeskusega, Vanglateenistusega.

G2-s ja G3-s õpetatakse kolme kooli õppekavade alusel, et õpilased saaksid lõpetada gümnaasiumi oma eelmistes koolides valitud õppekavade alusel. Üleminekuperiood lõppeb 2016/2017. õppeaastaga, mil

* teistest koolidest ületoodud õpilased on lõpetanud KJPG ja koolis õpivad õpilased, kes on astunud KJPG-sse;
* õpetamine toimub KJPG õppekava alusel.

# 2. KJPG arengukava eesmärk

KJPG arengukava eesmärgiks on kirjeldada tingimuste loomist gümnaasiumihariduse omandamiseks, lähtudes järgnevatest dokumentidest:

* Tartu Kristjan Jaak Petersoni Gümnaasiumi põhimäärus;
* Tartu Kristjan Jaak Petersoni Gümnaasiumi õppekava;
* põhikooli- ja gümnaasiumiseadus;
* haridus- ja teadusministeeriumi arengukava „TARK ja TEGUS RAHVAS” 2015-2018;
* [Eesti elukestva õppe strateegia 2020](http://www.hm.ee/sites/default/files/strateegia2020.pdf);
* Arengustrateegia „Tartu 2030“.

# 3. Visioon

**KJPG on head õpikeskkonda ja innovaatilisi lahendusi pakkuv gümnaasium, mis aitab noortel kujuneda mitmekülgselt haritud maailmakodanikeks.**

*Tunnuslause*

*Tartu Kristjan Jaak Petersoni Gümnaasium annab võimaluse teostada oma unistusi.*

# 4. Missioon

**Loome motiveeritud noortele arengut toetava keskkonna, mis arvestab iga noore vajadusi ja huve.**

# 5. Kooli põhiväärtused

Kooli põhiväärtused:

* õpilaskesksus – otsustamisel ja arendustegevuses lähtutakse eelkõige õpilasest. Tähtis on aus, avatud ja suhtluspartnerit austav suhtlemisstiil;
* hea haridus – kõigi osapoolte maksimaalne pingutus õpikeskkonna kujundamisel, õpetamisel ja õppimisel;
* jätkusuutlikkus – õpilastele kestvate teadmiste ja laiapõhjalise hariduse võimaldamine. Kõik organisatsiooni liikmed tegelevad pidevalt enese-arendamisega.

# 6. Kooli tegevuse eesmärgid

Tartu Kristjan Jaak Petersoni Gümnaasiumi tegevuse eesmärgid on:

* õpilased omandavad teadmised, oskused ja väärtushoiakud, mis võimaldavad jätkata õpiteed kõrgkoolis või kutseõppeasutuses;
* õpilased leiavad endale huvi- ja võimetekohase tegevusvaldkonna, millega siduda oma edasine haridustee;
* õpilased teadvustavad eesmärkide püstitamise vajalikkust ja suudavad oma eesmärke saavutada erinevates eluvaldkondades.

# 7. Strateegiline tegevusplaan ja protsessid aastateks 2015–2018

## 7.1. Eestvedamine ja juhtimine

Juhtimise aluseks on kvaliteedijuhtimise (TQM) printsiibid, mille tulemusel tagab kool pakutava väärtuse vastavuse nõuetele ja huvipoolte rahulolu. Lähtume tegevuses Demingi rattast (püstita eesmärk – tegutse – hinda – korrigeeri).

Juhtimisse on kaasatud õpetajad läbi valdkonnakeskuste (humanitaar-, keelte-, loodus-reaalkeskus ja kaunid kunstid) ja mõttekoja (valdkonnakeskustest valitud esindajad), õpilased läbi õpilasesinduse, lapsevanemad läbi hoolekogu.

### 7.1.1. Eesmärgid võtmevaldkonnas

1. Kooli töötajatest on moodustunud koostöömeeskond.
2. Juhtimisel lähtutakse TQM põhimõtetest.

### 7.1.2. Valdkonna tugevused

* Koostöövõimeline juhtkond.
* Töötajad on kaasatud kooli juhtimisse, kooli töötajaid tunnustatakse, vastavalt tunnustamise korrale.
* Probleemidest räägitakse, neid püütakse lahendada, küsitakse töötajate arvamust.
* Suhtlemine on avatud.
* Juhtkond on kättesaadav ja reageerib vajadusel operatiivselt.

### 7.1.3. Valdkonna parendusvaldkonnad

* Valdkondadesisese koostöö süvendamine.
* Kvaliteedijuhtimise põhimõtete järgimine kõigis protsessides.

### 7.1.4. Valdkonna tegevused

Tabel 1. Tegevused, ajakava ja vastutajad

|  |  |  |  |
| --- | --- | --- | --- |
| Tegevus | 2015/2016 | 2016/2017 | 2017/2018 |
| 1. Valdkonnakeskused juhivad oma valdkonna arendust. | valdkonnakeskuste juhid | | |
| 1. Mõttekoda, hoolekogu, õpilasesindus (ÕE) on võtnud eestvedaja rolli. | mõttekoja liikmed, ÕE, hoolekogu | | |
| 1. Kvaliteedijuhtimise printsiibid on omaks võetud ning on juhtimise aluseks. | juhtkond | | |
| 1. Klassijuhatajad on oma klassi õpilaste nõustajad, toetajad ning esindavad kooli oma klassi lastevanemate ees. | klassijuhatajad | | |
| 1. Kooli juhtimist analüüsitakse poolaasta ja õppeaasta lõpus. | juhtkond, ainevaldkondade juhid | | |
| 1. Juhtimine toimub nn Demingi ringi (püsitita eesmärk – tegutse – hinda – korrigeeri) põhimõttel. | juhtkond, ainevaldkondade juhid | | |
| 1. Meeskond on kaasatud oluliste otsuste langetamisse ja elluviimisse. | juhtkond, ainevaldkondade juhid | | |

## 7.2. Personalijuhtimine

Personalijuhtimine on kooli eesmärkide elluviimisel oluline. Organisatsiooni parematele tulemustele ja õpilaste pädevuste tõusule aitab kaasa õpetaja, kes valdab uut, muutunud õpikäsitust.

### 7.2.1. Eesmärgid võtmevaldkonnas

1. Personal on kvalifitseeritud ja motiveeritud.
2. Vastuvõetud otsused on kaalutletud ja ellu viidud.
3. Iga töötaja vastutab talle usaldatud ülesannete tulemusliku täitmise eest.

### 7.2.2. Valdkonna tugevused

* Kvalifitseeritud arenemisvõimeline kohusetundlik professionaalne kaader.
* Töötajad on kohanenud uue kooli ja keskkonnaga.
* Mõttekoda – hea koostöö õpetajate ja juhtkonna vahel.
* Toimusid arenguvestlused töötajatega vastavalt arenguvestluse korrale.
* Lisatasude süsteem motiveerib lisaülesannete täitmist.

### 7.2.3. Valdkonna parendusvaldkonnad

* IKT pädevuste arendamine.
* Ühise koolikultuuri väljakujundamine, ühisürituste, - traditsioonide loomine.
* Õpilaskesksuse arendamine.

### 7.2.4. Valdkonna tegevused

Tabel 2. Tegevused, ajakava ja vastutajad

|  |  |  |  |
| --- | --- | --- | --- |
| Tegevus | 2015/2016 | 2016/2017 | 2017/2018 |
| 1. IKT-alane täiendkoolitus. | haridustehnoloog, infojuht, õppejuht | | |
| 1. Õpetajate täiendkoolitus lähtuvalt kooli õppekava vajadustest. | õppejuht | õppejuht | õppejuht |
| 1. Digipöördealased sisekoolitused. | haridustehnoloog | | |
| 1. Valdkonnasisene ja -vaheline koostöö otsuste väljatöötamisel ja elluviimisel. | valdkonnakeskuste juhid | | |
| 1. Õpilaskesksuse põhimõtete (lähtuvalt Tartu Ülikooli eetikakeskuse projektist „Hea kool heade mõtete linnas“) lahtimõtestamine. | õppekvaliteedi juht, õppejuht, direktor, valdkonnakeskuste juhid | | |
| 1. Arenguvestlused töötajate arengu toetamiseks üks kord õppeaasta jooksul. | direktor, õppejuht | | |
| 1. Klassijuhatajate ümarlaud toimub üks kord poolaastas. | õppejuht | | |
| 1. Ühisüritused ja traditsioonide algatamine. | juhtkond | | |

## 7.3 Ressursside juhtimine

Eelarveressursid on hariduses alati piiratud, seega on eesmärgiks teha piiratud ressursside tingimustes kooli eesmärkide saavutamiseks parimaid valikuid. Inforessurss on pidevalt kasvav, seega on vajalik otsuseid, kuidas leida ja jagada olulist infot.

### 7.3.1. Eesmärgid võtmevaldkonnas

1. Eelarve kasutamine on säästlik ja lähtub kooli eesmärkide saavutamisest.
2. Õppekeskkond vastab seadustes sätestatud kriteeriumidele.

### 7.3.2. Valdkonna tugevused

* Uuenenud arvutipark jaanuarist 2015.
* Uued meediavahendid, paljundusmasin.
* Partnerlepingute teenuste sujuvus.
* Info operatiivne levik.

### 7.3.3. Valdkonna parendusvaldkonnad

* IKT-vahendite uuendamine.
* Keldrikorruse renoveerimine.

### 7.3.4. Valdkonna tegevused

Tabel 3. Tegevused, ajakava ja vastutajad

|  |  |  |  |  |
| --- | --- | --- | --- | --- |
| Tegevused | 2015/2016 | 2016/2017 | | 2017/2018 |
| 1. Kooli õppekeskkonna vastavusse viimine seadustes sätestatud normidega vastavalt eelarve võimalustele. | haldusjuht | | | |
| 1. Aula põranda kapitaalne renoveerimine. Aula seinte, akende renoveerimine. | haldusjuht | |  |  |
| 1. Keldrikorruse renoveerimine. |  | | haldusjuht |  |
| 1. Auditooriumi amortiseerunud aknalaudade vahetamine ning osaline sanitaarremont. | haldusjuht | | |  |
| 1. Lepingupartnerite töökvaliteedi jooksev hindamine, nõuete kooskõlastamine ning vajalike muutuste planeerimine ja ellurakendamine. | haldusjuht | | | |
| 1. Kahjustuste ja rikete operatiivne likvideerimine. | haldusjuht | | | |
| 1. Pidev hooldusjuhenditest lähtuv ehitise osade, tehnosõlmede jms hooldus. | haldusjuht | | | |
| 1. Projektide kaudu lisaressursside otsimine kooli arendamiseks. | projektijuht, infojuht | | infojuht, haridus-tehnoloog |  |
| 1. Õppekava elluviimiseks vajalike õppevahendite soetamine. | haldusjuht | | haldusjuht | haldusjuht |
| 1. Õppemoodulite õppeks vajalike vahendite soetamine | haldusjuht | | haldusjuht | haldusjuht |
| 1. IKT vahendite uuendamine (2 digiklassi, tarkvaralitsentsid meedia õpetamiseks, dokumendikaamerad reaalainete õpetamiseks jms). | infojuht | | infojuht | infojuht |

## 7.4. Koostöö huvigruppidega

KJPG huvigrupid on õpilased, vanemad, koostööpartnerid, kohalik omavalitsus, Tartu linna ja maakonna põhikoolid. Huvigrupid on kaasatud läbi õpilasesinduse, hoolekogu, koostöölepingute jms KJPG eesmärkide ja põhiväärtuste elluviimisesse.

### 7.4.1. Eesmärgid võtmevaldkonnas

1. Lapsevanemad on informeeritud ja kaasatud.
2. Õpilasesindus tegutseb aktiivselt.
3. Kooli eesmärkide elluviimiseks on kaasatud erinevad huvigrupid.

### 7.4.2. Valdkonna tugevused

* Arenguvestlused laste ja vanematega.
* Koostöö Eesti Maaülikooli, Tartu Vangla, Tartu Tervishoiu Kõrgkooli, TTÜ Tartu Kolledži, Tartu Ülikooli, Tartu maakohtu, Tartu Kutsehariduskeskuse, Päästeametiga.
* Aktiivne õpilasesindus, kus on esindatud kõik klassid.
* Aktiivne koostöö külalisõpetajatega.
* Üldsuse informeerimine kooli kodulehe, sotsiaalmeedia, kirjutava meedia vahendusel.

### 7.4.3. Valdkonna parendusvaldkonnad

* Koostööpartnerite täiendav leidmine vastavalt muutuvale õppekavale ja lisanduvatele moodulitele.
* Koostöö arendamine põhikoolidega.
* Lastevanemate laialdasem kaasamine kooliellu.

### 7.4.4. Valdkonna tegevused

Tabel 4. Tegevused, ajakava ja vastutajad

|  |  |  |  |
| --- | --- | --- | --- |
| Tegevused | 2015/2016 | 2016/2017 | 2017/2018 |
| 1. Perioodide ja kooliastme lõpus rahuloluküsitluse läbiviimine, et saada ülevaadet kursuste kvaliteedist ja õpilaste toimetulekust. | õppejuht, infojuht | | |
| 1. Lastevanemate informeerimine koolis toimuvast kooli kodulehe ja Stuudiumi kaudu. | õppejuht, infojuht, õppekvaliteedi juht, direktor, õpetajad | | |
| 1. Üldsuse pidev informeerimine koolis toimuvast läbi sotsiaalvõrgustike ja massimeedia. | õppejuht, infojuht, õppekvaliteedi juht, direktor, õpetajad | | |
| 1. Erinevate huvigruppide kaasamine õpetamisse nn lahtiste tundide, külalisõpetajate tundide, uurimuslike tööde juhendamise jms kaudu. | õppejuht, infojuht, õppekvaliteedi juht, direktor, õpetajad | | |
| 1. Kõrgkoolide kaasamine KJPG õppekava elluviimisse. | direktor, õppejuht | | |
| 1. Lastevanemate kaasamine kooliellu arenguvestluste, koosolekute, infonõupidamiste kaudu. | direktor, õppejuht, hoolekogu | | |
| 1. Põhikoolide informeerimine õppimisvõimalustest KJPGs kodulehe, infolehtede, lahtiste uste päevade, ürituste ja esinemiste kaudu. | direktor, õppejuht, infojuht, õppekvaliteedijuht | | |
| 1. Lastevanemate rahulolu välja selgitamine, analüüs, hindamine | hoolekogu | | |

## 7.5 Õppe- ja kasvatustöö

Kooli õppekava on õppe- ja kasvatustöö alusdokument. KJPG õppekava loodi õpilaste, õpetajate ja vanemate rühmatööde tulemusena. Õppekava keskmeks on üldpädevused, mis sisaldavad aine- ja valdkonnaüleseid pädevusi. Üldpädevused kujunevad kõikide õppeainete kaudu, tunni- ja koolivälises tegevuses. Nende kujunemist jälgitakse ja suunatakse õpetajate ning kooli ja kodu ühistöös.

### 7.5.1. Eesmärgid võtmevaldkonnas

1. Valminud on kõikide valdkondade ja moodulite ainekavad.
2. Kolme ühinenud kooli õppekavad on täidetud.
3. Igal õpilasel on oma huvidest lähtuv õppekava.
4. Toimib koostöö kõrgkoolidega moodulainete õpetamises.
5. Kooli põhiväärtused on kinnistunud igapäevategevustes.
6. Õpetamismeetodid lähtuvad õpilase vajadustest ja eelistustest (IKT kasutus).
7. Toimib õpilaste motiveerimis- ja tunnustussüsteem.
8. Tervist edendav mõtteviis väärtustab tervislikke eluviise.
9. KJPG-l on CertiLingua akrediteering. Õpilasel on võimalik saada CertiLingua tunnistus, kui ta gümnaasiumi lõpuks on muu hulgas:

* saavutanud B2 keeletaseme kahes võõrkeeles;
* sooritanud võõrkeelse uurimistöö, mille üheks osaks on iseseisev toimetulek vahetus võõrkeelses keelekeskkonnas;
* omandanud teadmised, oskused ja hoiakud ehk kompetentsuse, mis võimaldab tulla toime Euroopas ja rahvusvahelises kontekstis tegutsedes.

### 7.5.2. Valdkonna tugevused

* Moodulipõhine õpe.
* Huvitavad koostööpartnerid.
* Järelevastamissüsteem.
* Õpilaskesksus – õpilased on aktiivselt kaasatud otsustusprotsessi.
* Teaduskooli kursuste finantseerimine kooli poolt.
* Huvitatud ja motiveeritud praktikandid.
* Erinevate ainete lisakursus (inglise keel, vene keel, saksa keel, matemaatika, eesti keel).

### 7.5.3. Valdkonna parendusvaldkonnad

* Kõigi ainete järkjärguline üleminek perioodõppele.
* Andekate õpilaste toetamissüsteemi väljatöötamine.
* Reaalselt töötava konsultatsioonisüsteemi loomine.
* Õppijapoolne enesehindamine.

### 7.5.4. Valdkonna tegevused

Tabel 5. Tegevused, ajakava ja vastutajad

|  |  |  |  |
| --- | --- | --- | --- |
| Tegevused | 2015/2016 | 2016/2017 | 2017/2018 |
| 1. Endised Tartu Kivilinna Gümnaasiumi, Tartu Kommertsgümnaasiumi ja Tartu Descartes´i Lütseumi õpilased õpivad ja lõpetavad kooli õppekava järgi, mille valisid sisseastumisel. | õppejuht, õppe- koordinaator |  |  |
| 1. Ainekavad on uuendatud vastavalt lisandunud moodulitele ja muutunud riiklikule õppekavale. | õppejuht | | |
| 1. Õppekorralduslikult viiakse kõik ained järk-järgult perioodsüsteemi. | õppejuht, õppekoordinaator | |  |
| 1. Ainekursused on perioodidesse paigutatud stabiilselt ehk igal kooliastmel on kindlas perioodis kindel arv ainekursuseid. | õppetöö koordinaator |  |  |
| 1. Põhiõppeainetes töötatakse välja baaskursuste süsteem. | õppejuht |  |  |
| 1. Minnakse üle 75-minutilistele tundidele. | õppejuht |  |  |
| 1. Õppeaasta jooksul toimub 3 e-õppepäeva. | haridustehnoloog, infojuht | | |
| 1. Õpetajad saavutavad IKT pädevuse, kasutatakse õpistsenaariume BYOD (võta oma seade kaasa). | haridustehnoloog, infojuht | | |
| 1. Kujuneb välja kooli e-kursuste ja e-materjalide baas. | infojuht, valdkonna-juhid, haridustehnoloog | | |
| 1. Korrastatakse olümpiaadide süsteem. | õppejuht |  |  |
| 1. Koostöös TÜ haridusuuringute keskusega töötatakse välja pädevuste saavutamise kriteeriumid gümnaasiumis. | õppejuht, direktor, projektijuht |  |  |
| 1. Koostöös Ahhaa keskusega laiendatakse õpilaste uurimistööde temaatikat ning juhendajate leidmise võimalusi. | uurimistööde koordinaator | | |
| 1. Töötatakse välja koolieksamite süsteem ja materjalid ning küsimused koolieksamite sooritamiseks. | õppejuht |  |  |
| 1. Süsteemselt toimuvad külalisõpetajate tunnid. | õppejuht, direktor, õppekvaliteedi juht | | |
| 1. Kooli kodukorda täiendatakse ja korrigeeritakse vastavalt vajadustele. | direktor, õppejuht | | |
| 1. Kristjan Jaak Petersoni sünnipäevaks korraldatakse õpilaskonverents. | õppejuht, projektijuht |  |  |
| 1. Töötatakse välja eneseanalüüsi põhimõtted ja kasutatakse neid arenguvestlustel õpilastega. | direktor, õppejuht |  |  |
| 1. Luuakse süsteem õpilaste motiveerimiseks ja tunnustamiseks. |  | KJPG õpetajad |  |
| 1. Õpetajad lähtuvad õpetamisel/kasvatamisel kooli põhiväärtustest. | KJPG töötajad | | |
| 1. Luuakse kooli traditsioone, mis lähtuvad KJPG väärtustest. | õppekvaliteedi juht | | |
| 1. Tervislike eluviiside väärtustamine ilmneb kooli vaimses ja materiaalses keskkonnas. | KJPG töötajad | | |
| 1. Õppekavaväline tegevus toetab õppetööd: koolis läbiviidavad üritused on üldtööplaanis planeeritud, toetavad kooli põhiväärtusi ning viiakse läbi õpilasesinduse poolt. | õppekvaliteedi juht | | |

# 8. Arengukava kinnitamine ja uuendamine

Arengukava kinnitatakse koolipidaja poolt kehtestatud korras. Arengukava muudatused valmistatakse ette koostöös hoolekogu, õpilasesinduse, õppenõukogu ning ekspertidega koolist või väljastpoolt kooli. Arengukava ja selle muudatused esitatakse enne kinnitamist arvamuse andmiseks kooli hoolekogule, õpilasesindusele ja õppenõukogule.

Arengukava on kooli üldtööplaani koostamise aluseks. Üldtööplaanis täpsustatakse tegevused arengukava tegevuskava elluviimiseks üheks õppeaastaks.

Iga õppeaasta lõpul koostatakse õppeaasta analüütiline kokkuvõte, mis kajastab tegevuskava elluviimise hetkeseisu. Selle kokkuvõtte alusel vaadatakse üle kooli arengukava tegevuskava ning vajadusel ajakohastatakse seda. Selline lähenemine tagab organisatsiooni pideva jätkusuutliku arengu järgnevatel perioodidel.

Aastal 2017 koostatakse sisehindamise aruanne, mis on uue arengukava koostamise aluseks. Sisehindamise parendusvaldkonnad on eelduseks uute eesmärkide seadmisel ning meetmete ja tegevuste kavandamisel.

Arengukava täitmise hindamist ja muutmist korraldab kooli direktor.